Hilda Smits - 2010-06-30 Die Sanlam/LitNet Aanlynskryfskool: SkryfNet XXV - Poësie Finale weergawe van Hilda Smits se gedig: Pa, ek rook weer vanaand ’n sigaret op jou. Die wind gryp die rook in ’n dronk dans en warrel saam met ’n kaleidoskoop verlepte herfsblare, en in die kaal stram arms van die reuse-akkerboom sien ek jou weer dans op Neil Diamond, jou voete wat lomp vastrap, die vibrasie van jou vals stem, en die vuur se tong, die vlam se mal gebare. En op die rug van die wind die woorde: "I am, I said, to no one there. And no one heard at all."